Sellel kümnendil, alarmeerituna Nõukogude kosmoseprogrammi edusammudest, asutasid Ameerika Ühendriigid NASA (the National Aeronautics and  Space Administration). Kosmose uurimine laiendas tohutult inimkonna teadmisi, aga sellest sai ka Külma Sõja võistlusareen, käsikäes sõjalise võidurelvastumisega. Tutvustati esimest rasestumisvastast tabletti, mis muutis rasedusest hoidumise miljonite jaoks lihtsamaks ning avas võimalused uurida seksuaalset kogemust paljunemisest sõltumatult. Francis Crick ja James Watson avastasid DNA kaksikheeliksi, elu fundamentaalse molekulaarse koodi. Crick tõdes hiljem, et LSD sisse võtmine oli vallandanud mõned tema  loomingulised taipamised. Lastehalvatuse vastane vaktsiin, mille töötas välja mikrobioloog Jonas Salk, kuulutati kasutamiskõlblikuks ja turvaliseks. Alles kolm aastat varem oli lastehalvatus tabanud rohkem kui 50000 ameeriklast. Louis Leakey leidis Tansaanias, Olduvai kuristikus vanima hominiidi kolju, mis tähendas, et inimese evolutsioon sai alguse Aafrika kontinendil ja mitte Asias, nagu seni arvati.